ការសំភាសន៍របស់អ្នកមីង ស៊ីម មុំ

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ស៊ីម មុំ៕

ការសង្ខេបប្រវត្តិរបស់ អ្នកមីង ស៊ីម មុំ

អ្នកមីង ស៊ីម មុំ មានអាយុ58ឆ្នាំ

អ្នកមីង ស៊ីម មុំ មានភេទស្រី

អ្នកមីង ស៊ីម មុំ មានទីលំនៅបច្ចុប្បន្ននៅភូមិតាគង់ សង្កាត់ចាក់អង្រែលើ ខ័ណ្ឌមានជ័យ នៅរាជធានីភ្នំពេញ

ក៖ ចឹងជាដំបូងខ្ញុំអរគុណមីងដែរបានអោយខ្ញុំពិភាក្សាពីប្រវត្តិរបស់មីង ហើយការសំភាសន៍មួយនេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីអោយពួកគាត់ បានស្គាល់ពីប្រវត្តិរបស់ឪពុកម្ដាយនឹង ប្រវត្តិរបស់ដូនតាចឹងនៅពេលដែរខ្ញុំបានសំភាសន៍មីង ហើយនឹងខ្ញុំនឹងដាក់ការសំភាសន៍ទាំងអស់នឹងទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងសំរាប់មីងយល់ព្រមដើម្បីអោយខ្ញុំដាក់ការសំភាសន៍ មួយនឹងទៅក្នុងវេបសាយរបស់សាលាដែរទេមីង?

ខ៖ ចា៎!!អត់អីទេធ្វើចុះ

ក៖ បាទអ៊ុំបាទចឹងសំរាប់ខ្ញុំជាអ្នកសំភាសន៍អ៊ុំខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសំភាសន៍អ៊ុំគឺនៅថ្ងៃទី23ខែ3 ឆ្នាំ2018 ចឹងធ្វើនៅភូមិនឹងភូមិអីគេដែរមីង?

ខ៖ ភូមិចាក់អង្រែលើ ភូមិតាគង់

ក៖ ភូមិតាគង់ សង្កាត់ចាក់អង្រែលើ?

ខ៖ ចា៎!!នឹងហើយ

ក៖ នៅខ័ណ្ឌចំការមន នៅរាជធានីភ្នំពេញ?

ខ៖ នៅខ័ណ្ឌមានជ័យទេអូន

ក៖ អូ៎!!ខ័ណ្ឌមានជ័យណមីងណ?

ខ៖ ​ចា៎!!នឹងហើយ

ក៖ អូ៎!!សំទោស ខ័ណ្ឌមានជ័យ នៅរាជធានីភ្នំពេញ ចឹងសំរាប់មីងឈ្មោះពេញរបស់មីងនឹងមានឈ្មោះ អីគេដែរទៅមីង?

ខ៖ ខ្ញុំឈ្មោះស៊ីម មុំ

ក៖ មានឈ្មោះស៊ីម មុំ ចុះមានឈ្មោះហៅក្រៅដែរទេមីង?

ខ៖ អត់ទេមានតែឈ្មោះមួយនឹងសំរាប់ហៅនឹង

ក៖ ចុះកាលពីក្មេងនឹងមានធ្លាប់មាននរណាហៅឈ្មោះមិត្តភក្តិអីផ្សេងទេ?

ខ៖ អត់ទេហៅតែឈ្មោះមួយនឹង

ក៖ បាទមីង ចុះមីងសព្វថ្ងៃនឹងមីងអាយុប៉ុន្មានដែរមីង?

ខ៖ ខ្ញុំអាយុ58ឆ្នាំហើយនឹង

ក៖ ចុះមីងមានដឹងថាមីងកើតនៅថ្ងៃខែឆ្នាំណាដែរទេមីង?

ខ៖ ស្រេចតែអូនឯងនេះទេ

ក៖ អូ៎!!បាទចឹងមីងកើតនៅឆ្នាំ1960 ចុះថ្ងៃខែមីងមានចងចាំទេ?

ខ៖ ខែផុតទ្របុត្រ

ក៖ ខែផុតទ្របុត្រ ចុះខែបារាំងនឹងខែអីគេដែរមីង?

ខ៖ ខែភ្លេចបាត់ហើយអូនអើយតាំងពីអាពតនឹងមកហោស

ក៖ អូ៎!!បាទ ចុះឆ្នាំខ្មែរមីងមានដឹងថាឆ្នាំងីទេមីង ឆ្នាំជូត ឆ្លូវ ខាល ថោះហាស?

ខ៖ ខ្ញុំឆ្នាំឆ្លូវនឹង

ក៖ ចឹងមីងឆ្នាំឆ្លូវណមីង?

ខ៖ ចា៎!!នឹងហើយ

ក៖ អូ៎!!បាទចុះមីងកើតនៅណាវិញមីង?

ខ៖ ខ្ញុំកើតនៅកំពង់ចាមនឹង

ក៖ កើតនៅកំពង់ចាមប៉ុន្តែអីឃុំអីមីថមានចងចាំទេ?

ខ៖ ភូមិតាមុល ខេត្តកំពង់ចាមដែរតើនឹង

ក៖ ចុះនៅស្រុកអីគេដែរទៅមីង?

ខ៖ នៅក្នុងស្រុកស្រីសន្ធរ

ក៖ ចឹងនៅក្នុងស្រុកស្រីសន្ធរណមីង?

ខ​៖ នឹងហើយចឹង

ក៖ ចុះមីងមានបងប្អូនចំនួនប៉ុន្មាននាក់ដែរមីង?

ខ៖ ខ្ញុំមានបងប្អូនចំនួន7នាក់

ក៖ ចុះមីងជាកូនទីប៉ុន្មានដែរទៅមីង?

ខ៖ ខ្ញុំជាកូនទី4ស្រី មើលកូនស្រីទីមួយទេ បើបងប្រុសនឹងមានបីនាក់ទៀតនឹង

ក៖ ប៉ុន្តែមានស្រីប៉ុន្មានប្រុសប៉ុន្មានដែរមីង?

ខ៖ មានស្រីបួននាក់ប៉ុន្តែស្លាប់បាត់អស់ហើយនឹង រាល់ថ្ងៃនឹងនៅតែពីរនាក់ទេនឹង

ក៖ ​ ចឹងមានស្រី4នាក់ នឹងប្រុស3នាក់?

ខ៖ នឹងហើយ

ក៖ ចុះមីង ចុះមីងមានចងចាំឈ្មោះបងប្អូនរបស់មីងទេថាពួកគាត់មានឈ្មោះអីគេខ្លះដែរទៅ?

ខ៖ មានឈ្មោះវណ្ណី

ក៖ នឹងបងធំណមីងណ?

ខ៖ បងធំជាងគេនឹងឈ្មោះវណ្ណី ប៉ុន្តែគាត់នៅជាមួយតានឹងដាក់ឈ្មោះគិតវណ្ណី

ក៖ បាទដល់ពេលដែរបងទី2វិញអ៊ុំ?

ខ៖ ណែឈ្មោះវណ្ណយ

ក៖ ចុះបងទី3វិញមីង?

ខ៖ ឈ្មោះវណ្ណា

ក៖ ចឹងសំរាប់បងទី4នឹងមីង?

ខ៖ ចា៎!!ខ្ញុំនឹងហើយ

ក៖ ចុះប្អូនទី5វិញមីង?

ខ៖ ប្អូនទី5នឹងមានឈ្មោះវ៉ា

ក៖ ឈ្មោះវ៉ា ចុះទី6វិញមីង?

ខ៖ ទី6នឹងមានឈ្មោះរី

ក៖ ចុះកូនពៅគេវិញមីង?

ខ៖ មានឈ្មោះពៅនឹងហាស

ក៖ ប៉ុន្តែដូចជាពួកគាត់នឹងមានស្លាប់ប៉ុន្មាននាក់នឹងនៅប៉ុន្មាននាក់ដែរទៅមីង?

ខ៖ ឥឡូវនឹងនៅប្រុសតែពីរនាក់ទេ មានប្រុសពីរនាក់នឹងស្រីពីរនាក់នឹង

ក៖ អូ៎!!ក្រៅពីរនឹងពួកគាត់ស្លាប់ចុះពួកគាត់ស្លាប់នឹងនៅជំនាន់?

ខ៖ ស្លាប់នឹងនៅជំនាន់ខ្មែរស ជំនាន់លុនណុលនឹងគេយកទៅធ្វើជាទាហ៊ានហាស

ក៖ ប៉ុន្តែពួកគាត់ស្លាប់ដោយសារតែអីគេដែរដោយសារតែអត់បាយ រឺមួយក៏អីគេវិញមីង?

ខ៖ គាត់ស្លាប់ដោយសារតែគេបញ្ជូនធ្វើជាទាហ៊ានមកធ្វើខ្មែរស ពីដើមនឹងគេចាប់ដាក់ឡាន គេយកទៅធ្វើច្បាំងជាមួយជំនាន់លុនណុលនឹងហាស

ក៖ អូ៎!!បាទមីងបាទ?

ខ៖ គេច្បាំងគ្នានឹង

ក៖ ចុះមីងធ្លាប់ចងចាំអនុស្សាវរីយ៍កាលពីនៅក្មេងៗៗថាធ្លាប់បានលេងអីគេខ្លះដែរ ជាមួយពួកគាត់ដែរចឹងទេមីង ដូចជាលេងបិទពួន លេងបាយខំ លេងឡឹកបាយឡអីចឹងហាស?

ខ៖ ធ្លាប់ដែរ

ក៖ ប៉ុន្តែពេលណុងមីងលេងអីគេដែរទៅមីង?

ខ៖ លេងបិទពួនក្រោមទឹកភ្លៀង

ក៖ ចុះមានអីលេងជាមួយគ្នាទៀតទេមីង?

ខ៖ មានលេងរអិលដៃពីទន្លេចុះមកព្រែកនឹង

ក៖ បាទមីងអូ ចុះបងប្អូនរបស់មីងដែរគាត់នៅរស់នឹងឥឡូវនឹងគាត់នៅណាដែរទៅមីង?

ខ៖ គាត់នៅធ្វើការងារនៅភ្នំពេញហោសអូន

ក៖ ចឹងនៅភ្នំពេញនឹងទាំងអស់គ្នាហោសមីង?

ខ៖ ចា៎!!!នឹងហើយ

ក៖ ចុះគាត់ធ្វើការងារអីគេវិញមីង?

ខ៖ ប្អូនប្រុសមួយបានធ្វើសំណង់ហោស

ក៖ ប៉ុន្តែមានប្រុសផ្សេងទៀតធ្វើអីគេ?

ខ៖ មានប្អូនស្រីមួយនឹងធ្វើជាអនាម័យ

ក៖ ប៉ុន្តែពួកគាត់មានគ្រួសារអស់ហើយណមីង?

ខ៖ ពួកគាត់ច្រើនតែមេម៉ាយនឹង

ក៖ អូ៎!!ចឹងហោសមីង បាទចុះអត់អីទេមីងឪពុករបស់មីងនឹងគាត់មានឈ្មោះអីគេដែរទៅមីង?

ខ៖ គាត់ឈ្មោះណែម ស៊ីម

ក៖ ចុះដល់ឥឡូវនឹងគាត់អាយុប៉ុន្មានមីងមានដឹងទេ?

ខ៖ គាត់ប្រហែលជាខ្ទង់ប៉ែតជាងនឹងប៉ុន្តែគាត់ស្លាប់នៅជំនាន់អាពតហាស

ក៖ អូ៎!!បាទមីងចុះឪពុករបស់មីងនឹងគាត់កើតនៅណាដែរមីង?

ខ៖ គាត់នៅស្វាស៊ីសុផុត

ក៖ អូ៎!!គាត់នៅខេត្តបន្ទាយមានជ័យហោសមីង?

ខ៖ ចា៎!!នឹងហើយ

ក៖ ចុះម្ដាយរបស់មីងនឹងគាត់មានឈ្មោះអីគេដែរមីង?

ខ៖ គាត់មានឈ្មោះគិត រឹម

ក៖ គាត់ឈ្មោះគិត រឹម ចុះគាត់ដល់ឥឡូវនឹងគាត់ប្រហែលជាអាយុប៉ុន្មានដែរមីង គាត់មានអាយុប្អូនតាប៉ុន្មានឆ្នាំដែរទៅមីង?

ខ៖ គាត់ប្រហែលជាអាយុចិតជាងហើយអូន

ក៖ គាត់អាយុចិតជាងហោសមីង?

ខ៖ នឹងហើយចឹង

ក៖ ​ ចុះគាត់រស់នៅណាដែរទៅមីង?

ខ៖ គាតរស់នៅស្រុកនឹង

ក៖ គាត់រសនៅកំពង់ចាមណោះមីង?

ខ៖ ចា៎!!នឹងហើយនៅណុង

ក៖ ចុះកាលពីឪពុករបស់មីង ចុះគាត់នៅរស់រឺមួយគាត់ស្លាប់ហើយមីង?

ខ៖ គាត់នៅរស់ទេ

ក៖ ចឹងគាត់នៅរស់ទាំងអស់គ្នាហោសមីង?

ខ៖ អត់ទេស្លាប់តែឪពុកនឹងមួយទេ

ក៖ អូ៎!!ចឹងកាលឪពុកគាត់នៅរស់នឹងគាត់ធ្វើអីគេដែរសំរាប់ចិញ្ចឹមជីវិតដែរមីង?

ខ៖ គាត់បើកឡាននៅភ្នំពេញនឹងតើ!!

ក៖ គាត់បើកឡានអោយក្រុមហ៊ុនគេហោសមីង?

ខ៖ នេះបើកអោយញឹបផុននៅចាក់អង្រែលើនឹងហាស

ក៖ អូ៎!!បាទប៉ុន្តែឪពុករបស់មីងនឹងគាត់កាចរឺមួយក៏គាត់ស្លូតដែរមីង?

ខ៖ ប៉ាស្លូតទេ ម៉ាក់កាច

ក៖ អូ៎!!យាយកាចណចុះយាយឥឡូវនឹងពីមុនហាសកាលគាត់នៅក្រមុំនឹងគាត់បានតាដំបូងៗៗហាស គាត់ធ្វើអីគេសំរាប់ចិញ្ចឹមជីវិតដែរមីង?

ខ៖ កាលពីដើមនឹងគាត់អ្នកមានគាត់ក្មួយលោកសារ៉ុន នៅខាងកំពង់ចាមនឹង

ក៖ អូ៎!!បាទមីងបាទ?

ខ៖ តាយាយរបស់គាត់មាន

ក៖ បាទមីងបាទ?

ខ៖ គាត់ក៏ធូរធាដែរនៅជំនាន់លុនណុលនឹងហាស

ក៖ ប៉ុន្តែឥឡូវនឹងគាត់នៅណាដែរមីង?

ខ៖ គាត់នៅស្រុក

ក៖ គាត់នៅស្រុក ចឹងយូរមីងទៅលេងគាត់ម្ដងរឺមួយយ៉ាងម៉េចដែរមីង?

ខ៖ យើងផ្ញើរលុយទៅរាល់ខែ

ក៖ អូ៎!!ចុះគាត់នៅជាមួយនរណាគេដែរនៅស្រុកនឹងមីង?

ខ៖ គាត់នៅម្នាក់ឯងកូនៗៗនឹងមករកលុយអស់ហើយនឹង

ក៖ អូ៎!!ប៉ុន្តែគាត់នៅខេត្តកំពង់ចាមនឹង

ខ៖ ចា៎!!នឹងហើយ

ក៖ អូ៎!!បាទមីង ចុះមានមានចងចាំអនុស្សាវរីយ៍អីកាលពីមីងនៅជាមួយពួកគាត់នៅក្មេងធ្លាប់បានលេង អីជាមួយគា្នដែរទេមីង?

ខ៖ ខ្ញុំនៅជាមួយតា តាយាយនៅស្រុកទាំងអស់នឹង

ក៖ ប៉ុន្តែមីងមានចងចាំថាមីងមានធ្លាប់ទៅស្រែអីជាមួយគា្នរឺមួយធ្វើម្ហូបញាំុបាយរឺមួយ ដាំបាយញាំុអីជាមួយគ្នាដែរទេ?

ខ៖ ធ្លាប់យាយបំរើខ្ញុំ

ក៖ អូ៎!!ម៉េចចឹងមីង?

ខ៖ ដូចថាធ្លាប់នៅជាមួយគាត់ធ្លាប់ញាំុបាយជាមួយគាត់ចឹងហាស

ក៖ បាទមីងបាទ?

ខ៖ ម៉ាក់កាចណាស់មិនអាចនៅជាមួយគាត់បានទេ

ក៖ អូ៎!!គាត់កាចខ្លាំងហោសមីង?

ខ៖ គាត់នឹងកាលពីមុននឹងខ្ញុំមិនបានរៀនទេគាត់បានខ្ញុំមកភ្នំពេញអោយមកមើលប្អូន

ក៖ អូ៎!!ចឹងហោសមីង?

ខ៖ គាត់វៃរហូតនឹងណាស់

ក៖ អូ៎!!បាទមីងបាទ?

ខ៖ តាគាត់នៅអូរជ្រៅនឹងគាត់មិនដែរបាននៅជាមួយខ្ញុំទេគាត់រកស៊ីនៅណុងហាស

ក៖ បាទមីងបាទ?

ខ៖ គាត់ចេញចូលនៅថៃផងនឹង

ក៖ បាទមីងបាទ ចុះតាគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅមីងដែរទេមីង?

ខ៖ ខ្ញុំមិនដែរស្គាល់ស្រុកគាត់ទេគ្រាន់តែគាត់ថាភូមិស្រុកគាត់នៅនឹង

ក៖ ចង់និយាយថាតាកាលពីគាត់នៅក្មេងនឹងគាត់ធ្លាប់ធ្វើស្រែរឺមួយក៏ធ្វើអីគាត់មានដែរប្រាប់ទេ?

ខ៖ គាត់អត់បងប្អូនគាត់ធ្វើស្រែប៉ុន្តែគាត់មួយគាត់ជាអ្នកបើកឡានកាលពីក្មេងហាស

ក៖ អូ៎!!បាទមីងបាទ ចុះយាយាគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅមីងដែរទេ?

ខ៖ ម៉ាក់ហោស ម៉ាក់គាត់អត់ដែរធ្វើអីគេទេគាត់ដេកនៅតែផ្ទះទេគាត់ត្បាញមុងត្បាញ់អីកាលណុងហាស

ក៖ ដោយសារតែគ្រួសាររបស់គាត់មានណមីង?

ខ៖ គាត់ធូរធា

ក៖ បាទមីង ចុះយាយធ្លាប់ប្រាប់យាយតាខាងម្ដាយទៅមីងទេថាមីងមានស្គាល់ដែរទេ ដូចថាគាត់មានឈ្មោះអីគេដែរចឹងហាស?

ខ៖ ណែតារបស់ខ្ញុំនឹងឈ្មោះតាគិត

ក៖ ចុះយាយខាងយាយវិញ?

ខ៖ យាយឈ្មោះយាយទូច

ក៖ ចុះគាត់កើតនៅណាមីងមានដឹងទេ?

ខ៖ គាត់កើតនៅកំពង់ចាមទាំងអស់នឹងណាស់

ក៖ ចុះយាយតាខាងឪពុកវិញមីង?

ខ៖ គាត់នៅកំពង់ចាមដែរនឹង

ក៖ ប៉ុន្តែគាត់មានឈ្មោះអីគេដែរមីងយាយតាខាងឪពុកហាស?

ខ៖ អូ៎!!ខ្ញុំអត់ដែរបានស្គាល់ទេខាងតារបស់ខ្ញុំហោស

ក៖ អូ៎!!បាទមីងបាទ?

ខ៖ ខ្ញុំអត់ដែរបានស្គាល់ទេ

ក៖ ចឹងគាត់កើតនៅណាក៏មីងអត់ដឹងដែរណមីង?

ខ៖ ប៉ាគ្រាន់តែគាត់ប្រាប់ថាគាត់ស្ដាយ នៅជំនាន់អាពតនឹងហាស

ក៖ បាទមីងបាទ?

ខ៖ គាត់មុននឹងគាត់ស្លាប់គាត់ស្ដាយហាសគាត់មិនបានអោយខ្ញុំស្គាល់ស្រុកហាស

ក៖ អូ៎!!ពេលណុងមីងនៅតូចៗៗទេមែនទេមីង?

ខ៖ ជំនាន់អាពតនឹងខ្ញុំកំពង់ចល័តលេខ1ហើយនឹងរែកដីហាស

ក៖ យ៉ាងម៉េចវិញទៅមីង?

ខ៖ រែកដីនៅក្នុងនឹងហាសអាយុ16-17ឆ្នាំហើយនឹងពោពេញទៅដោយរែកដីនឹងវាស់គីបហាស មួយថ្ងៃនឹងអោយបានបីគីប បើវាស់មិនបានបីគីបទេគេមិនអោយបាយស៊ីទេ

ក៖ ប៉ុន្តែពេលណុងគេអោយមីងទៅណាដែរទៅមីង?

ខ៖ គេអោយទៅកាលណុងគេជំលាស់ទៅខាងកំពង់ធំនឹងហាស គេទៅដល់ស្រុកកំពង់ចាមនឹងហើយ គេអត់អោយនៅកំពង់ចាមទេគេអោយជំលាស់ទៅកំពង់ធំទៀតនឹង

ក៖ អូ៎!!បាទមីងបាទ?

ខ៖ ពីព្រោះអីអ្នកដែរចេញពីជំនាន់ពីភ្នមពេញនឹងគេមិនអោយនៅទេ

ក៖ បាទមីងចុះ យើងនៅជាក្រុមគ្រួសាររឺមួយក៏យើងនៅម្នាក់ឯងដែរមីង ពេលដែរគេជំលាស់ទៅណុង?

ខ៖ គេអោយទៅទាំងអស់គា្នប៉ុន្តែទៅដល់ណុងគេបំបែកហាស

ក៖ បាទមីងបាទ?

ខ៖ យើងទៅចល័តលេខ1ហើយ

ក៖ មីងទៅ?

ខ៖ ប៉ាម៉ាក់គេអោយទៅនឹងគេបំបែកគា្នអស់ហើយនឹងប៉ុន្តែពេលណុងមីងនៅកងនារី

ក៖ បាទពេលណុងបងប្អូនរបស់មីងនឹងនៅណាខ្លះដែរទៅ?

ខ៖ នៅមើលនៅបានបួននាក់

ក៖ ប៉ុន្តែគាត់?

ខ៖ ប្អូនស្រីៗបីនាក់ទាំងខ្ញុំនឹងហាស នឹងប្អូនប្រុសមួយទៀតបានបួននាក់

ក៖ ប៉ុន្តែពួកគាត់មានអ្នកស្លាប់នៅក្នុងជំនាន់ពលពតនឹងអត់មីង?

ខ៖ មានតែប៉ាទេដែរស្លាប់នៅជំនាន់អាពតនឹង

ក៖ ប៉ុន្តែបើបងប្អូននឹងស្លាប់មុនជំនាន់អាពតនឹង?

ខ៖ ប៉ុន្តែបងប្អូនពេលដែរជំនាន់លុនណុលនឹងមានស្លាប់អស់ពីរទៅបីនាក់

ក៖ ចឹងដូចជាឪពុករបស់មីងគាត់កើតអីបានជាគាត់ស្លាប់ចឹងហាសមីង?

ខ៖ គាត់ពិបាកចិត្តពេកគាត់មកពីចល័តពេកគាត់ងត់មានបាយញាំុហើយគាត់ឃើញកូនគាត់វេទនា ចឹងទៅគាត់ក៏លេបថ្នាំទៅ

ក៖ អូ៎!!មិនមែនគាត់ស្លាប់ដោយសារតែអត់បាយផងគាត់លេបថ្នាំហោសមីង?

ខ៖ គាត់អត់មានបាយញាំុគាត់អ្នកមូលដ្ឋានគេមានបាយញាំុម៉ាក់អត់មានបាយញាំុគាត់មិនអោយគេ ញាំុហើយគាត់ពិបាកចិត្តណាស់ដែរឃើញកូនៗៗអត់ចឹង

ក៖ បាទមីងបាទ?

ខ៖ ហើយគាត់ដេញអោយខ្ញុំទៅសុំស្រូវគេនឹង

ក៖ អូ៎!!បាទមីងបាទ?

ខ៖ ហើយដល់ពេលចឹងគាត់ក៏បានលេបថ្នាំទៅ ពេលល្ងាចគាត់និយាយថាគាត់ធ្លាប់ចិញ្ចឹមប្រពន្ធ ដល់ប្រពន្ធ

ក៖ ប្រពន្ធគាត់អត់បានធ្វើអីដាក់គាត់វិញចឹងហោសមីង?

ខ៖ នឹងហើយ

ក៖ អូ៎!!បាទមីងបាទ ចុះចឹងមានន័យថាអស់3ឆ្នាំ 8ខែនឹងមីងនៅកំពង់ធំរហូតហោសមីង?

ខ៖ ចា៎!!គេអោយទៅចល័តដល់ស្ទោងនៅប្រសាទអង្គរ

ក៖ បាទមីងបាទ?

ខ៖ ទៅចល័តដល់ណុងនឹងពីរនាក់ប៉ាគេអោយទៅចល័ត

ក៖ អូ៎!!បាទមីង?

ខ៖ ហើយអត់មានទេបបររាវកឃ្លោកនឹង

ក៖ នឹងរបបអាហាររបស់គេហោសមីង?

ខ៖ នឹងហើយគេជោកមួយជោកមករាវកឃ្លោកនឹងមានកាក់បានតែពីរស្លាបព្រាទេ ហើយគាត់បេះត្រកួន ហាន់ដាក់ថែមហាន់ៗៗដាក់ទៅស៊ីឡើងហើមដៃឈឺទៅ

ក៖ អូ៎!!ចឹងហោសមីង?

ខ៖ វេទនាណាស់

ក៖ បាទបងប្អូនរបស់មីងនឹងអត់នៅជិតមីងទេណ?

ខ៖ បែកគ្នាអស់ហើយគេកងចល័តគេកងកុមារគេតូចៗៗគេបានរបបញាំុបានល្អ អ្នកដែរនៅចល័តខាងណុងក្នុងមួយឆ្នាំនឹងគេអោយញាំុបាយបានពីរថ្ងៃនឹង ចូលឆ្នាំបានបីថ្ងៃ បាយមួយឆ្នាំបានបីដង ក្រៅពីនឹងបបរនៅរាវៗៗនឹង

ក៖ បាទមីងបាទ?

ខ៖ នឹងហើយវាចឹង

ក៖ ចុះពេលដែរដាច់ពលពតនឹងមីងបានរៀបអាពាហ៍ពិពាហ៍នៅមីង?

ខ៖ ខ្ញុំទើបតែអាយុ17-18ឆ្នាំនឹងចេញពីអាពតនឹងមក

ក៖ អូ៎!!បាទមីង ចឹងពេលដែរដាច់ពីពលពតនឹងក្រុមគ្រួសាររបស់មីងនឹងមកជួបជុំគ្នាវិញហើយណមីង?

ខ៖ ដល់ពេលណុងគេវៃដាច់ទៅពេលណុងតា ពេលណុងអត់ទេខ្ញុំរត់ចេញពីផ្ទះ រត់ចេញពីភូមិគេហៅ ភូមិស្ទឹងកែង ភូមិបញ្ញាជីនឹងហាសនៅកំពង់ធំនឹងខ្ញុំបានរត់ចេញមកពីចល័តវិញនឹងខ្ញុំរត់ចេញ រត់ចេញពីភូមិនឹងប៉ានិយាយថាបើប៉ាស្លាប់ហើយកុំនៅនឹងអី ពីព្រោះតែម៉ាក់ចិត្តមិនសូវបាន គួរតែចេញពីកន្លែងនឹងទៅណាស់

ក៖ បាទមីងបាទ?

ខ៖ ចេញទៅក៏ខ្ញុំនឹងរត់ទៅណោះរត់ទាល់តែហួសគេហៅឈូករវាងទៅឆ្ងាយណាស់

ក៖ ទៅឈូករវាងនឹងនៅណាវិញមីង?

ខ៖ ទៅហួសគេហៅចោមចៅនៅស្រុកលើហាស ដល់ពេលដែរទៅៗៗក៏ចូលព្រៃគប់ធំៗៗហាស

ក៖ នៅប្រាសាទព្រៃគុកយើហនៅកំពង់ធំនឹងហោសមីង?

ខ៖ អើរនឹងហើយព្រៃគុកព្រៃគុកយើងក៏ដើរចូលព្រៃគុកទៅម៉ាជំនាន់ណុងបើអូនមិនជឿមិនជឿទេណាស់

ក៖ បាទមីងបាទ?

ខ៖ មួយជំនាន់ណុងមានអ្នកតា

ក៖ បាទមីងបាទ?

ខ៖ ខ្ញុំដើរទៅនឹងជើងហើមផងនឹង ដើរទៅបានបីជំហ៊ានបានដួលនៅលើដីខ្សាច់ត្រឹមៗៗនឹង ទៅកូនអ្នកតាចេញមកថា ចៅៗៗចៅឯងទៅណា

ក៖ អូ៎!!ចឹងហោសមីង?

ខ៖ នឹងហើយខ្ញុំថាលោកតាប៉ារបស់ខ្ញុំថាប៉ាអោយទៅខាងឈូករវាងប៉ុន្តែខ្ញុំអត់ស្គាល់ទេ

ក៖ អូ៎!!ខ្ញុំសុំសួរមួយមីងកូនលោកតាចេញមកអោយយើងឃើញតែម្ដងហោសមីង?

ខ៖ នឹងហើយកាន់ឈើច្រត់កាលពីដើមនឹងប្រាសាទព្រៃគុកយើងមានហាស

ក៖ ប៉ុន្តែគេអោយយើងឃើញតែម្នាក់ឯងរឺយ៉ាងម៉េចដែរមីង?

ខ៖ គេអោយឃើញតែខ្លួនយើងទេពីព្រោះព្រៃខ្លានឹង

ក៖ បាទមីងប៉ុន្តែយើងដើរទៅម្នាក់ឯងណមីង?

ខ៖ នឹងហើយដើរចូលព្រៃតែម្ដងនឹងហាសពីព្រោះប៉ាគាត់ថាញ្ញាណព្រលឹងគាត់នៅ តែជាប់ខ្លួនយើងចឹងហាស

ក៖ បាទមីងបាទចឹង?

ខ៖ ពីព្រោះគាត់អាណិតពិបាកជាងគេនឹង

ក៖ បាទមីងបាទ?

ខ៖ គាត់ដើរចូលទៅបានតែបីជំហ៊ានអីនឹងកូនថាប៉ាម៉េចកូនទៅរកឃើញទៅទៅដល់នេះទៅកូនឯង ចេញពីអូរសាលាមកកាលណុងគេអោយដេកពេទ្យហាសចេញពីអូរសាលាមកចេញមកព្រៃមកឃើញ​ ហើយដើរមកបីជំហ៊ានហើយកូនឯងនឹងឃើញកន្លែងនឹងហើយ

ក៖ ចឹងណមីង?

ខ៖ ពេលដែរដួលនៅក្នុងព្រៃគុកនឹងទៅ ក៏លោកតាចិនស្លៀកពាក់សកាន់ឈើច្រត់ថាអាចៅទៅណា ខ្ញុំកាណាអត់ស្គាល់ផ្លូវដល់ពេលណុងផ្លូវបែកជាបី គាត់សួរថាចៅទៅផ្លូវណាហើយខ្ញុំថាខ្ញុំកាណាអត់ ស្គាល់ទេលោកតាដល់ពេលចឹងលោកតាថាផ្លូវវាមានជាបី មានផ្លូវវៀចផ្លូវកោង ផ្លូវកណ្ដាលផ្លូវល្អចៅទៅ ចុះដើរបានបីជំហ៊ានចៅឯងទៅជួបគេហើយ

ក៖ ប៉ុន្តែពេល?

ខ៖ ប៉ុន្តែនៅពេលណុងលោកតាអោយនេះខ្ញុំមួយហាសប៉ុន្តែខ្ញុំប្រើខ្ញុំកាន់កាប់អត់បានហាសគេហៅ ស្ទាំហោះហាសលោកតា

ក៖ ស្ទាំងហោះនឹងជាចញ្ចៀនមែនមីង?

ខ៖ ជានេះទេជាភ្លុកដូចភ្លុកចឹង

ក៖ អូ៎!!បាទមីង?

ខ៖ កន្លែងណុងលោកតាថាអោយទៅយកខ្លួនរៀងកាយលើកថ្វាយបង្កំឡើងទៅលើទៅមួយជំនាន់ណុង មានអ្នកបង់បទបានកើនណាស់

ក៖ បាទមីងបាទ?

ខ៖ ដល់នេះក៏លើកចឹងទៅក៏លាលោកតាក៏លើកចឹងទៅដើរបានបីជំហ៊ានទេទៅដល់ភូមិគេភ្លាម ទៅក៏ដួលតែបីជំហ៊ាន ឈានបីជំហ៊ានដែរទៅដួលទៅបានអ្នកស្រុកនៅភូមិត្រើងនឹងហាស មិនមែនត្រើងក្លុងយើងកំពង់ចាមទេណាស់ ត្រើងចោមចៅនៅឈូករវាងនៅឯខាងស្រុកលើហោសនឹងហាស

ក៖ បាទមីង?

ខ៖ ទៅក៏គេរើសជាខ្យល់ហាសពេលនេះជាតិខ្យល់ដួលនឹងដល់ហើយគេរើសដាក់រទេះហាសអ៊ីដើរ លែងរួចហើយនឹង

ក៖ អូ៎!!ចឹងហោសមីង?

ខ៖ ចា៎!!ចឹងហើយមានការពិតមានមែន

ក៖ បាទមីងបាទ?

ខ៖ អ្នកពូកែមានការពីដើមហាស

ក៖ បាទមានមែនមីង?

ខ៖ មានមែនហាស

ក៖ ចុះប៉ុន្តែឪពុករបស់មីងនឹងគាត់ស្លាប់នៅឆ្នាំ?

ខ៖ នៅរវាងបីខែ

ក៖ ដាច់ពលពត?

ខ៖ ចា៎!!គាត់ដឹងហាសកូននៅតែបីខែទៀតទេដាច់ហើយកូនឯងនៅទ្រាំកុំស្លាប់តាមប៉ាអី

ក៖ ចុះហេតុអីាបានជាគាត់ដឹងថាគាត់នៅបីខែទៀតស្លាប់ដដែរហេតុអីបានជាគាត់សំលាប់ខ្លួនចឹង?

ខ៖ គាត់ឈឺចាប់ណាស់ គាត់ឈឺចាប់នៅជំនាន់ពលពតនឹងគេអោយម៉ាក់អោយរៀបមានប្ដីផ្សេងទៀតនឹងហាស

ក៖ អូ៎!!ចឹងហោស?

ខ៖ គាត់ឈឺចាប់ហាសគាត់មិនអាចរស់នៅបានទេ

ក៖ ចឹងណមីង?

ខ៖ ប៉ុន្តែយប់ណុងគាត់ឃ្លានសាច់ណាស់ គាត់យកដែកកេះកេះនឹងគាត់ចាប់បានកណ្ដុរមួយគាត់ដុត អោយខ្ញុំញាំុនឹងកណ្ដុរមួយនឹងគាត់ថាកូនញាំទៅគាត់ថាឃ្លានណាស់

ក៖ អូ៎!!បាទមីងបាទ?

ខ៖ នឹងហើយ

ក៖ ចឹងរហូតទាល់តែដាច់ពលពតនឹងមកបានមីងស្រួលវិញហើយណមីង?

ខ៖ បីខែបានខ្ញុំរត់ទៅបានរវាងនឹងបាន6-7ខែញ្ញាណប៉ាមកហៅទៀតថាកូនអើយកូនឯងរស់នៅ បានហើយកូនរត់មកមើលប្អូនវិញបីខែទៀតនឹងស្រុកគេដាច់ហើយណាស់

ក៖ បាទមីងបាទ?

ខ៖ មករត់មកវិញ

ក៖ អូ៎!!បាទមីងបាទ?

ខ៖ គេហៅនឹងកំពុងពេញចល័តហើយនឹងហាស ទៅចល័តនឹងចំចល័តពួកសង្កាត់ពង់ក្រពើហាស នៅកំពង់ធំនឹងគេហៅសង្កាត់ពង់ក្រពើហើយ

ក៖ បាទមីងបាទ?

ខ៖ ខ្ញុំសាលាទអូរសាលាទៅក៏ហើយមកវិញទៅក៏សុំគេមកបាននេះបានមកដល់ស្រុកវិញនឹង

ក៖ ចឹងហោសមីង?

ខ៖ មកដល់ស្រុកវិញមកដល់កន្លែងប្អូនៗៗនៅនឹងហាសម៉ែថាអញ់ស្មានតែហ្ងែងស្លាប់បាត់ហើយ នឹងហាសខ្លាស៊ីស្លាប់បាត់ហើយខ្ញុំថា ខ្ញុំថាម៉ែខ្ញុំអត់ស្លាប់ទេខ្ញុំរស់ដើម្បីជួយប្អូនដល់នេះទៅ បីខែនឹងគឺវៃដាច់ទៅ

ក៖ ចឹងបាទមីង?

ខ៖ វៃដាច់ទៅគាត់ឈប់អោយដើរជាមួយទៀតគាត់ថាហែងទៅណាក៏ទៅទៅ

ក៖ គាត់ឈប់និយាយរកយើងហោស?

ខ៖ គាត់អត់អោយយើងដើរជាមួយទេ

ក៖ ប៉ុន្តែប្អូនៗៗផ្សេងនឹងអោយនៅជាមួយ?

ខ៖ នឹងហើយខ្ញុំដើរដល់ត្រើងកំពង់ចាមនឹងខ្ញុំត្រូវបែកគ្នាត្រឹមនឹង ខ្ញុំបានដក់ដំឡូងអោយប្អូនស៊ី ដល់ត្រើងបុសខ្នុរយើងនឹងហាស

ក៖ បាទមីងបាទ?

ខ៖ ដល់ពេលណុងគាត់បាននាំប្អូនៗៗដើរបាត់ គាត់ប្រាប់ថាហែងទៅរកដំឡូងនឹងផ្លែឈើអោយប្អូនៗៗ ស៊ីផងទៅដល់ពេលដែរខ្ញុំទៅៗៗក៏គាត់ទៅចោលបាត់ទៅនឹង

ក៖ អូ៎!!ចឹង?

ខ៖ ដល់ដើរពេលដែរចេញមកវិញយំហើយ ដើរៗៗហើយទៅដល់កំពង់ចាមព្រែកសណ្ដែកអីណាហោស

ក៖ បាទមីងបាទ?

ខ៖ ចុះយើងវង្វេងផ្លូវនឹងហើយដល់ពេលដែរទៅនៅផ្ទះជាមួយគេនឹងខ្ញុំប៉ុនអូនឯងនឹងនៅជាមួយនឹង ដល់ហើយក៏គេជួនមកស្រុកវិញចេះតែយំទៅណាស់ថាហែងស្រុកនៅណាអីនៅណាចឹងទៅ

ក៖ បាទមីងបាទ?

ខ៖ ដល់គេបញ្ជូនមកស្រុកវិញចឹងទៅបានឃើញតែតានឹងយាយស្លាប់បាត់ហើយនឹង

ក៖ អូ៎!!បាទមីងបាទត្រូវហើយមីងបាទ ?

ខ៖ នឹងហើយចឹង

ក៖ ចឹងសំរាប់មីងឆ្លងកាត់ការលំបាកមួយនឹងដោយរបៀបណាដែរទៅមីង ដូចជាជំនះពុះពារឧបសគ្គហាសមីង?

ខ៖ ពិបាកណាស់ពិបាកមកទាល់តែឥឡូវនឹងទៀតនឹង

ក៖ បាទនិយាយរួមពិបាករហូតតែម្ដងណោះមីង?

ខ៖ ខ្លះគេថាពិបាកពីក្មេងពេលដែលចាស់ទៅស្រួលចំណែកអ៊ីពិបាករហូតនឹង

ក៖ អូ៎!!បាទមីងគិងថាសំរាប់ពេលណាដែរមីងគិតថាជាពេលដែរសប្បាយនៅក្នុងឆាកជីវិតជាងគេនៅក្នុង ឆាកជីវិតរបស់មីងដែរទៅ?

ខ៖ ប្រហែលមីងថាមីងដឹងខ្លួនឯងធ្លាប់ប្រាប់ថាគាត់ធ្លាប់បានចូលវាំងហាសកាលពីជំនាន់លុនណុល នឹងហាសគាត់ថាគាត់ធ្លាប់រកគ្រូក្នុងវាំងថាមួយជាតិនេះកូនលំបាករាល់ថ្ងៃលុះអវស្សាននឹង

ក៖ ចឹងហោសមីង?

ខ៖ គាត់ផ្ដាំខ្ញុំថាអើយ

ក៖ ចឹងហោសមីង?

ខ៖ ​ គាត់ថាថ្ងៃដែររកចិញ្ចឹមខ្លួនឯងនឹងសំរាកបានតែមួយថ្ងៃទេត្រូវថ្ងៃស្លាប់បាត់ហើយនឹង

ក៖ អូ៎!!បាទមីងបាទនឹង?

ខ៖ គាត់ប្រាប់បានហើយលោកតាប្រាប់ទៀតនឹងខ្ញុំជឿមែន គាត់ថាចៅឯងវេទនាណាស់មួយជីវិតនេះ គាត់ថាចៅឯងនឹងមិនមែនមនុស្សធម្មតាទេថាចៅឯងនឹងមានកម្ម

ក៖ ចឹងហោសមីង?

ខ៖ គាត់ថាទ្រាំទៅ ប៉ុន្តែគាត់ប្រាប់ថាមុននឹងស្លាប់នឹងមិនដែរអោយកូនចៅណាលំបាកទេសំរាកបានតែ មួយថ្ងៃទេងូតទឹកសំអាតខ្លួននឹងសំរាមហើយនឹងទៅតែម្ដងនឹង

ក៖ អូ៎!!ចឹងហោសមីង?

ខ៖ អត់មានពិបាកទេ ខ្ញុំដឹងថ្ងៃខែឆ្នាំខ្ញុំស្លាប់ដែរតើកូន

ក៖ អូ៎!!បាទមីងចឹងបានមីង?

ខ៖ ពីព្រោះខ្ញុំមានតួរបរមី

ក៖ បាទមីងបាទចឹងបានមីងខំប្រឹងធ្វើការណមីងណ?

ខ៖ នឹងហើយ

ក៖ ចឹងសំរាប់មីងមករស់នៅទីក្រុងភ្នំពេញនឹងយូរនៅមីង?

ខ៖ មកមានគ្រួសារយូរដែរហើយនឹង

ក៖ ចុះមីងមានបងប្អូនរឺមួយក៏កូនចៅណាដែររស់នៅក្រៅប្រទេសទេមីង?

ខ៖ អត់មានទេ

ក៖ ចឹងអត់មានទេណមីង?

ខ៖​​ នឹងហើយអត់មានទេ

ក៖ ចុះស្វាមីរបស់មីងនឹងមានឈ្មោះអីគេដែរទៅមីង?

ខ៖ មានឈ្មោះឡាក់

ក៖ ចុះគាត់មានឈ្មោះស្អីគេឡាក់ទៅមីង?

ខ៖ មានឈ្មោះអឹង ឡាក់

ក៖ ឈ្មោះអឹងឡាក់ ចុះមីងមានចងចាំថាមីងបានរៀបអាពាហ៍ពិពាហ៍នៅថ្ងៃខែឆ្នាំណាដែរទេមីង?

ខ៖ ខ្ញុំមានគ្រួសារទីមួយនឹងខ្ញុំរៀបបានជំនាន់គេចងស្រូវហាសគេចងដៃស្រូវហាស

ក៖ បាទមីងបាទ?

ខ៖ ប៉ុន្តែខ្ញុំមិនបានជុំគា្នទេនឹងខ្ញុំអត់ស្រលាញ់ទេប៉ុន្តែម្ដាយចិញ្ចឹមបង្ខំហាស

ក៖ បាទ!!ចឹងមីង?

ខ៖ បានខ្ញុំរត់ចេញពីម្ដាយរបស់ខ្ញុំមួយសារទៀតនឹងខ្ញុំបានរត់ទៅចំការលើហាស

ក៖ បាទមីងបាទ?

ខ៖ ហើយខ្ញុំក៏បានរៀបចំហើយក៏ខ្ញុំនឹងខ្ញុំបែកគ្នាទៀតហើយនឹងមកនេះនឹងមានប្ដីក្រោយនឹង

ក៖ អូ៎!!ចឹងហោសមីង?

ខ៖ ប៉ុន្តែខ្ញុំមិនបានដេកពាក់ពន្ធដេកនៅអីទេណាស់

ក៖ បាទមីងបាទ?

ខ៖ អើរនឹងហើយ

ក៖ ចុះនៅពេលស្វាមីរបស់មីងនឹងចូលស្ដីដណ្ដឹងមីងនឹង មានជាថ្លៃទឹកដោះជូនមីងទេ?

ខ៖ ខ្ញុំអត់ទេមកយកគ្រួសារក្រោយនឹងអត់មានទេថាយកដោយជួយគា្ននឹងហាស

ក៖ បាទមីងបាទ?

ខ៖ វាចឹងនឹង

ក៖ ចុះមីងមានចេះភាសាខ្មែរទេមីង?

ខ៖ អក្សរនឹងហោស?

ក៖ មីងធ្លាប់បានរៀនទេមីង?

ខ៖ ខ្ញុំរៀនអត់ចេះទេម៉ាក់ប្រញាប់ទៅយកមកមើលប្អូននឹងហាស

ក៖ បាទមីងបាទ?

ខ៖ នឹងហើយចឹង

ក៖ ចុះភាសាអីក្រៅពីភាសាខ្មែរមីងចេះទេ?

ខ៖ ​ អត់ទេ

ក៖ ចឹងមីងអត់ដែរបានរៀនទេណមីង?

ខ៖ អត់ដែរបានរៀនទេនឹងហាស

ក៖ ​ ចុះមីងធ្លាប់មានមិត្តភក្តិដែរស្និទ្ធិស្នាលដែរធំធាត់មកជាមួយគា្នដែរទេមីង?

ខ៖ បើមកមើលប្អូននឹងអត់ដែរបានមានពួកម៉ាក់អីទេមានដែរពួកម៉ាក់នៅចាក់អង្រែលើហាស

ក៖ បាទមីងបាទ?

ខ៖ មានមួយប៉ុន្តែដូចថាពួកគេទៅរកស៊ីរាល់ថ្ងៃដូចថាយើងក៏ដែរបានទៅអើតគេ គេក៏រវល់

ក៖ បាទចឹងមីង?

ខ៖ ហើយមានតែពួកម៉ាក់ដែរនៅកន្លែងធ្វើការនៅកន្លែងធ្វើការងារនឹងហាសបងប្អូនចឹងទៅមាន

ក៖ ប៉ុន្តែមីងធ្លាប់មានអនុស្សាវរីយ៍អីជាមួយពួកគាត់ដែរទេ ធ្លាប់បានធ្វើអីគេខ្លះដែរជាមួយពួកគាត់ចឹងហាសមីង?

ខ៖ ធ្វើការងារញាំុបាយជាមួយពួកគាត់ ហាកាបានជួយអោយខ្ញុំរស់ដល់សព្វថ្ងៃនឹងហាស

ក៖ អូ៎!!បាទមីងបាទ?

ខ៖ ក្រុមហ៊ុននៅហាកានឹងអង្គការ ពីមុនដំបូងនឹងជាអង្គការទេ

ក៖ បាទមីងបាទ?

ខ៖ ខ្ញុំចេញពីគ្រួសារនឹងទៅខ្ញុំបានបែកបាក់គ្នាហើយទៅខ្ញុំទៅនៅហាកានឹងអាចជួយខ្ញុំអោយបានរស់

ក៖ ចឹងហោសមីង?

ខ៖ ហើយកូនរបស់ខ្ញុំនឹងនៅបីដៃមួយហាស

ក៖ បាទមីងបាទនឹង?

ខ៖ រាល់ថ្ងៃនឹងនៅរៀនហើយអាយុ17-18ឆ្នាំនឹង

ក៖ គាត់ល្អហើយមីង ចឹងសំរាប់មីងគិតថាជីវិតរបស់មីងនឹងមានការផ្លាស់ប្ដូរអីគេខ្លះដែរទៅមីង?

ខ៖ មានការផ្លាស់ប្ដូរយ៉ាងម៉េចទៅអូន?

ក៖ ផ្លាស់ប្ដូរទាំងសុខភាព នឹងទាំងជីវភាពអីចឹងហាសមីង?

ខ៖ រាល់ថ្ងៃនឹងខ្ញុំបានតែមួយរស់ចិញ្ចឹមម្ដាយនឹង

ក៖ អូ៎!!បាទមីងបាទ?

ខ៖ ម្ដាយអោយគាត់ជាង10ម៉ឺនចឹងទៅអោយគាត់រស់ទៅណាស់

ក៖ បាទមីងបាទ?

ខ៖ ទោះគាត់មិនស្រលាញ់យើងក៏យើងត្រូវចិញ្ចឹមពួកគាត់ដែរ

ក៖ បាទដោយសារតែគាត់ជាអ្នកផ្ដល់កំណើតអោយយើង?

ខ៖ នឹងហើយ

ក៖ បាទមីងបាទ?

ខ៖ មិនអាចនេះគាត់ទេហើយរាល់ថ្ងៃនៅកូនមួយបានកូនប្រសារជួយចិញ្ចឹមពេលដែរមកពីរៀនហាស

ក៖ បាទមីងបាទ?

ខ៖ វាចឹងឯង

ក៖ ចុះមីងគិតថាមីងចេះច្រៀងអត់ពីមុនហាសមីង?

ខ៖ ខ្ញុំអត់ចេះផងនឹង

ក៖ ចុះម្ហូបអីដែរមីងចូលចិត្តពិសារជាងគេដែរមីង?

ខ៖ ចា៎!!ម្ហូបខ្ញុំចូលចិត្តតែឆា

ក៖ អូ៎!!មីងចូលចិត្តឆាហោស?

ខ៖ នឹងហើយ

ក៖ ចុះមីងគិតថាមីងធ្លាប់ទៅធ្វើការងារនៅវាលស្រែទេមីង?

ខ៖ ខ្ញុំអត់ដែរទេជំនាន់អាពតនឹងបានទៅស្ទូងនឹងធ្វើអីចឹងទៅណាស់

ក៖ អូ៎!!ទៅស្រូងនឹងទៅដកណមីង?

ខ៖ នឹងហើយកាប់ដីរែកដីនៅខាងកំពង់ដំនៅខាងអាទំនប់7មករានឹងហាស

ក៖ បាទមីងបាទខ្ញុំស្គាល់មីង

ខ៖ ចា៎ៗៗ!!!នឹង

ក៖ ចុះមីងគិតថាមីងមានធ្លាប់ចិញ្ចឹមសត្វទា មាន់ ជ្រូក គោ ក្របីអីទេមីង?

ខ៖ ខ្ញុំនិយាយៗទៅខ្ញុំចិញ្ចឹមសត្វអត់សូវបានទេ សូម្បីតែរកលាសនឹងក៏ម៉ាក់បង្អត់បាយខ្ញុំដោយសារតែ រកលាសអត់បាននឹងហើយ

ក៖ បាទមីងបាទនឹង?

ខ៖ ដល់ពេលដែររកលាសអត់បានចឹងទៅអត់បានលាសដូរនៅត្រោយនឹងគេចឹងទៅយើងអត់ បានបាយមកញាំុទេ

ក៖ អូ៎!!បាទមីងបាទ?

ខ៖ ដល់ហើយគាត់មិនអោយបាយញាំុចឹងទៅខ្ញុំក៏បានរត់ចេញពីផ្ទះចឹងទៅចឹង

ក៖ ចឹងហោសមីង?

ខ៖ ដោយសារតែអីដោយសារតែខ្ញុំរកអត់បានចឹងទៅ ពេលណាមុជទឹកនៅក្នុងទន្លេទៅខ្ញុំឃើញតែក្រពើ នឹងចឹងទៅណាស់

ក៖ អូ៎!!ចឹងហោសមីង?

ខ៖ ចា៎!!ចឹងពីព្រោះខ្ញុំមិនមែនផ្លូវមនុស្សលោកសុទ្ធហាស

ក៖ បាទចឹងហោសមីង?

ខ៖ ពីព្រោះអីយើងមានបរមីកាន់កាប់ម៉្លោះហើយយើងចុះទៅនឹងបើព្រះនាងបើមិនទត់ឡើងទេគឺ ខ្ញុំនឹងអោយឃើញក្រពើហើយនឹង ពេលណាដែរយកដៃចាប់ខ្យល់ខ្ចៅចឹងទៅចឹង

ក៖ យ៉ាងម៉េចទៅមីង?

ខ៖ បានឃើញអ្នកគេកាន់ព្រះធ៌មនឹងគេស្រែមកថាមិនអាចមានកម្មមកយកសត្វធាតុមកលក់ចឹងទេ

ក៖ អូ៎!!បាទមីងបាទ?

ខ៖ នឹងហើយម៉្លោះហើយនឹងខ្ញុំរកអត់បានម៉ាក់អត់អោយបាយញាំុទេចុះមួយជំនាន់ចេញពីអាពត នឹងមកបាយលាយជាមួយពោតហោស

ក៖ បាទមីងបាទចឹង?

ខ៖ នឹងហើយមិនមែនគាត់ចង់បង្អត់យើងទេប៉ុន្តែមកពីយើងរកវាមិនបាន

ក៖ បាទត្រូវហើយមីង?

ខ៖ ដល់ពេលម៉្លោះហើយខ្ញុំបានភាសខ្លួនទៅនៅចំការលើនៅនឹងមានស្រូវតែបីគីឡូទេ ពេលណុងម៉ាក់តាមទាន់ម៉ាក់យកវិញ

ក៖ អូ៎!!ចឹងហោស?

ខ៖ អោយខ្ញុំលើកដៃសំពះគេតាមផ្លូវចឹងតែម្ដងនឹង

ក៖ ចឹងគាត់មិនអោយយើងទេចឹង?

ខ៖ គាត់អត់ស្រលាញ់ខ្ញុំទេ

ក៖ ចឹងហោសមីង?

ខ៖ គាត់អត់គិតពីខ្ញុំទេ សូម្បីតែខ្ញុំទៅស៊ីឈ្នួលគេនៅបាត់ដំបងហោស

ក៖ បាទមីងបាទ?

ខ៖ ទៅលក់គុយទាវអោយគេនៅអាយុប្រហែលជា 20ឆ្នាំជាងហើយនឹង

ក៖ បាទមីងបាទ?

ខ៖ ខ្ញុំនឹកស្រុកនឹងផ្ទះណាស់ប៉ុន្តែអ្វីដែរអោយយើងហែលឆ្លងកាត់នឹងប្រុងទៅស្រុកប៉ាហើយនឹងហាស

ក៖ ទៅខាងណា?

ខ៖ ទៅខាងមង្គលបុរីនឹងប៉ុន្តែអត់ស្គាល់នឹងហាស

ក៖ ទៅខាងមង្គលបុរីនឹងហោសមីង?

ខ៖ នឹងហើយកាន់រូបថតប៉ាទៅគេស្គាល់គ្រប់គ្នាប៉ុន្តែខ្ញុំមិនអាចតទៅមុខទៀតខ្ញុំអាណិតប្អូននឹង

ក៖ បាទមីងបាទ?

ខ៖ នឹងហើយយើងអាល័យប្អូននឹងអាល័យម៉ែហាសណាស់

ក៖ បាទមីងចុះមីងគិតថាមីងមានបងប្អូនរឺក៏មាននរណាម្នាក់នៅក្នុងក្រុមគ្រួសាររបស់មីងនឹង ចេះលេងឧបករណ៍ភ្លេងដែរទេ?

ខ៖ អត់មានទេ

ក៖ អត់មានទេហោសមីង?

ខ៖ ចា៎!!អត់

ក៖ ចុះផ្ទះរបស់មីងនឹងមានលក្ខណះបែបណាដែរតាំងពីក្មេងរហូតមកដល់ពេលនេះហាសមីង?

ខ៖ នៅជាមួយយាយនឹងគេហៅម៉ូតកាតាំងហាស

ក៖ បាទមីងបាទ?

ខ៖ កាលពីដើមនឹងនៅស្រុកទន្លេដែរគេហៅផ្ទះកាតាំងនឹង

ក៖ បាទមីងបាទ?

ខ៖ នៅជាមួយយាយនឹងហាស

ក៖ ដូចជាផ្ទះឈើណមីង?

ខ៖ ផ្ទះឈើ

ក៖ អូ៎ៗ!!បាទ ចុះមីងគិតថាមានជំនាញអីដែរមិងគិតថាមីងចេះស្ទាត់ជំនាញទេមីង?

ខ៖ អូ៎!!ខ្លាំងជាងគេនឹងបង្អែមនឹងតែម្ដងនឹងហើយ

ក៖ លក់បង្អែមណមីង?

ខ៖ ធ្វើបង្អែមនឹងហើយ

ក៖ ចឹងធ្វើបង្អែមលក់ណមីង?

ខ៖ ពីព្រោះគេមិនអោយកាន់សាច់

ក៖ អូ៎!!បាទមីងបាទ?

ខ៖ ​ គាត់ចែកមុខជំនាញមកនឹង

ក៖ បាទមីងបាទ?

ខ៖ អត់ចេះអក្សរមែនប៉ុន្តែគាត់ចែកមុខជំនាញខ្លាំងជាងគេនឹងគឺបង្អែមនឹងតែម្ដងនឹង ស្អីក៏យើងអាចទៅរួមដែរអោយតែក្រុមហ៊ុនគេសួរថាបងចេះធ្វើអីគេខ្លះហើយគេកំម៉ុងមកយើងអ្នកធ្វើ

ក៖ អូ៎!!បាទមីងបាទ?

ខ៖ នឹងហើយដល់ពេលដែរគេបញ្ជាមកខួរក្បាលយើងចេញមកហើយនឹង

ក៖ មីងចេះធ្វើមួយនឹងទៅ?

ខ៖ នឹងហើយ

ក៖ ចុះកាលពីក្មេងនឹងមីងធ្លាប់មានក្ដីស្រម៉ៃថាពេលដែរមីងធំឡើងនឹងមីងចង់ធ្វើអីទេ?

ខ៖ ចង់ធ្វើតែការងារនឹង ហើយមិនសូវចង់លក់ដូរទេ លក់ដូរនឹងពីព្រោះអ៊ីនឹងមនុស្សចិត្ត លក់ដូរអត់បានហូបទេនឹង ហើយមិនហ៊ានស៊ីភ្នែកជញ្ជីងគេនឹង

ក៖ បាទមីងបាទ?

ខ៖ ហើយក៏លក់ៗៗចឹងក៏អ៊ីទិញខោអាវគេមកលក់ដល់ពេលដែរលក់ទៅនឹងឃើញអ្នកអត់ៗៗនឹង

ក៖ ក៏អោយគេទៅនឹង?

ខ៖ នឹងអ៊ីក៏អោយគេទៅម៉្លោះហើយអ៊ីមិនអាច មិនថាចត្តអាក្រក់ទេមិនលក់បានទេប៉ុន្តែ អ៊ីមិនអាចលក់ដូរបាន

ក៖ បាទត្រូវហើយមីង?

ខ៖ មីងបានត្រឹមតែធ្វើការងារអោយគេនឹង

ក៖ បានត្រូវហើយមីង ចុះបើសិនជាចង់អោយមីងផ្ដែផ្ដាំទៅកូនចៅជំនាន់ក្រោយៗៗនឹងតើមីងចង់ផ្ដែផ្ដាំ អីទៅពួកគាត់ដែរមីង?

ខ៖ អោយពួកគាត់ខំប្រឹងរៀនដើម្បីយកតំរិះពីព្រោះម៉ែឪមិនអាច

ក៖ ចិញ្ចឹមពួកគាត់អស់មួយជីវិតដែរទេ?

ខ៖ នឹងហើយចឹងមិនអាចចិញ្ចឹមគាត់អស់មួយជីវិតដែរហើយមានអីធំជាងការរៀនសូត្រទេនឹងមុខជំនាញ អីទេមានអីយើងអាចរៀនបានទៀតហាសអូន

ក៖ បាទមីងត្រូវហើយ

ខ៖ បើថាខំខាន់ជាងគេនឹងម៉ែឪចែកមុខជំនាញអីដែរយើងមិនព្រមហើយនឹងស្ដាយក្រោយហើយនឹង

ក៖ បាទមីងបាទត្រូវហើយនឹង ចុះបើសិនជាចង់អោយពួកគាត់ជៀសវៀងវិញតើមីងចង់អោយពួកគាត់ ជៀសវៀងអីគេដែរមីង?

ខ៖ ថ្នាំញៀននឹងផឹកស៊ីលិចកើតនឹងអត់ល្អទេ

ក៖ នឹងដែរមីងចង់អោយពួកគាត់ជៀសវៀងនឹង?

ខ៖ អោយជៀសវៀងនឹងហើយបើកូនចៅទាំងអស់នឹងបើជៀសវៀងដូចថាគេញាំុដែរប៉ុន្តែមានការ មានទានរឺមួយមានបុណ្យទានគេញាំុហាស បើថាញាំុសាំម៉ូរៃជារៀងរាល់ថ្ងៃអីនឹងអ៊ីអត់ចូលចិត្តទេ

ក៖ បាទមីងបាទ?

ខ៖ សូម្បីតែកូនអ៊ីនឹងក៏អ៊ីលែងនិយាយដែរនឹង

ក៖ បាទមីងបាទចឹង?

ខ៖ ចេះពីអានឹងហើយជាពិសេសជាងគេនឹងគឺថ្នាំញៀននឹងតែម្ដងនឹង

ក៖ នេះយើងខ្លាចបំផុតហើយណមីង?

ខ៖ ចា៎!!នឹងហើយ

ក៖ បាទចឹងមីង?

ខ៖ ហើយយើងខ្លាចណាស់ទីបំផុតនឹងខា្លចកាបូបយើងនឹងសាក់កាដូយើងហាស យើងខ្លាចនរណាគេ ស្អប់ចឹងហាសអូនយើងត្រូវតែឆែកមើល

ក៖ ខា្លចគេយកថ្នាំញៀនអីមកដាក់ក្នុងកាបូបនឹងហោស?

ខ៖ ខ្ញុំខ្លាចហាសណាស់អានឹងគេចាប់ហើយណាស់

ក៖ បាទមីងបាទ?

ខ៖ ចា៎!!នឹងហើយ

ក៖ បាទចឹងជាចុងក្រោយខ្ញុំអរគុណច្រើនមីងដែរបានអោយខ្ញុំបានអោយខ្ញុំបានពិភាក្សាជាមួយមីងដែរ ទាក់ទងពីប្រវត្តិរបស់មីងហើយខ្ញុំនឹងដាក់ការសំភាសន៍ទាំងអស់នេះទៅក្នុងវេបសាយរបស់សាលាណាស់មីង?

ខ៖ ចា៎!!នឹងហើយ

ក៖ បាទអរគុណច្រើនមីង៕៕៕